102 
SÓBÁNYI GYULA : 
végbemenő építő munkáról. A völgyfenék feltöltésének és a partok feleme¬ 
lésének oka az áradásokra vezethető vissza. Az áradások gyakoriak, mert 
nagyobb mérvű hóolvadás, sőt nyáron felhőszakadás, vagy őszszel napokig 
tartó esőzés már áradást idéz elő. A völgyfenékről a víz nem futhat le a 
kellő gyorsasággal, azért a mély de keskeny folyóágy hamar megtelik és az 
alacsonyabb pontokon a víz kilép a széles völgyfenékre. Minthogy a meder 
mindenütt eléggé kiemelkedik, az áradó víz gyorsan megtölti az egész 
völgyfeneket, mely ilyenkor egy tó képét ölti magára. 1893. év tavaszán és 
nyarán többször volt alkalmam az áradások lefolyását megfigyelni; mint¬ 
hogy a kiöntések alkalmával lerakott iszap a völgyfenék felépítésénél nagy 
szerepet játszik, ezt is különös figyelemmel kísértem. 
Az áradás mindig ott kezdődik, hol a Kőrös partjai alacsonyak. 
Eleinte az áradás fokról fokra növekedvén, nemcsak a völgy szélein húzódó 
mocsarak, hanem az egész medencze megtelik, úgy hogy nemsokára az 
árterület legmagasabb pontjai is víz alatt állanak. A tó vize most lomhán 
mozog lefelé, középen azonban, ott hol a víz alatt eltűnt folyópartok van¬ 
nak, igen gyors, szinte örvénylő mozgása van. E helyen a víz legpiszkosabb, 
3. ábra. 
A SEBES-KŐRÖS TERÜLETÉNEK KERESZTSZELVÉNYE. 
legzavarosabb és felülete el van borítva uszadékkal és habbal; a medertől 
távolabb eső pontokon ellenben tisztább és átlátszóbb. E körülményből 
magyarázható a partok feltöltése. 
A 3-ik ábra a Sebes-Kőrös áradását mutatja azon időpontban, mikor 
a vízállás legmagasabb. Ekkor történik a partok feltöltése. Mikor a völgy 
fenekét az áradás elborítja, a víz, a mint már említettük, nem egyenlő 
gyorsasággal mozog a medencze minden pontján. Leggyorsabb a víz moz¬ 
gása (b) mederben, minek az a következménye, hogy a folyó fenekén 
nyugvó valamint a partokról leszakgatott törmelék mozgóvá lesz. A meder 
szélein, közvetlenül a partok felett (c) ponton a vízoszlop alacsony és nem 
is mozog oly gyorsasággal mint a folyó sodra ; azért e helyen az iszapos és 
törmelékkel telített víz, a sebesség hirtelen való csökkenése miatt elejti 
hordalékát s így a partokat emeli és felépíti. Midőn a víz a medertől távo¬ 
li 
